**Årsmelding Elveutvalet 2024**

Utvalet var samansett av Arne Veum (leiar) og Harald Skjerdal.

Fiskesesongen strekte seg i frå 10.7 – 31.8. Det vart selt fiskekort i fem soner. Fiskereglane var dei same som dei siste åra. Lovleg reiskap er fluge og mark og fangstavgrensinga er sett til ein fisk per fiskar per døger. Fisk over 3 kg, 60 centimeter, skal setjast attende i elva. Sesongkvoten er sett til fire fiskar per fiskar.

Av totalt 265 fiskedøgn vart det i førehandstildelinga berre selt 58 fiskekort. Om lag 15 av desse var doble kort. Trenden for direktesal av fiskekort er dalande. Ledige fiskekort vart selt frå Borlaug Sport, og også salet her var noko lågare enn tidlegare år. Ei gradvis negativ utvikling med låg fiskefangst er nok grunnen til dette.

Salet frå Borlaug sport synte også ein nedgang i 2024. Herifrå var det selt 51 fiskekort. Salet frå Borlaug Sport førte til at det var mest fullteikna alle døgn i sone 3, og godt oppfylt i sone 4. I dei andre sonene var det mindre sal, men 11 selde kort i sone 1 var ikkje så gale. Borlaug Sport er positive til på selje fiskekort også komande fiskesesong.

Innleverte fangsrapportar for fiskesesongen 2024 synte fangst på 74 kilo fordelt på 47 fisk. Største innrapporterte fisk var 5,8 kilo, som vart sett ut att. Fangsttalet er noko høgare enn i 2023. For Aurlandselva totalt vart samla fangst 340 kilo. Det ligg ikkje an til endringar i fiskereglar og fisketider for komande sesong.

Sone 3 og 4 var som vanleg dei mest populære fiskesonene, men også i desse j går direktesalet ned. Mest i sone 4, der det berre vart tildelt 18 fiskekort etter søknad. I sone 3 noko meir. I sone 1 vart det i regi av Ajfl selt 4 fiskekort, medan tala i sone 6 og 7 var høvesvis 5 og 6.

I forkant av sesongen målbar me til utleigaren at me venta sviktande sal av fiskekort, og at me, dersom dette slo til, truleg ville be utleigaren om eit prisavslag på den ordinære leiga på 45 000 kroner per sesong. Dette heldt stikk, og utleigaren gjekk utan vidare med på eit prisavslag som dei sjølve føreslo til 20 000. Såleis gjekk me litt pluss på elva også i 2024.

Kva framhaldet bringar veit me ikkje, men det er vel liten grunn til å tru på noko stort oppsving i kortsalet den komande sesongen.

For å freiste å lyfte interessa for fiske vart det forsøkt ei ordning med sal av vekeskort gjeldande alle soner i tidsrommet frå 10 – 16.7. Dette var ikkje spesielt velluka, då berre tre vekeskort vart selt. Korta kosta 250 kroner.

Framfor komande fiskesesong er det kanskje trong for å drøfte moglege tiltak som kan føre til høgare kortsal. Sal av nokre soner gjennom Inatur eller Elveguiden kan kanskje vurderast. Dette får bli tema i elveutvalet etter kvart.

På dugnadsfornten vart et ikkje gjort større ting i 2024, men underteikna, Harald Skjerdal og Jon **Underdal** utførte litt skjøtsel, rydda og ordna i fiskesoner og buer før fiskestart. I løpet av fiskesesongen vart det ikkje rapportert om problem av noko art.

Aurland 090425

Arne Veum